b'\n_START_ARTICLE_\nM\xc4\x97lynkakt\xc4\x97 amazon\xc4\x97\n_START_SECTION_\nI\xc5\xa1vaizda\n_START_PARAGRAPH_\nK\xc5\xabnas 35-41,5 cm, sparnai \xe2\x80\x93 20,5-22,5 cm, uodega \xe2\x80\x93 13 cm ilgio. Plunksnos \xc5\xbealios, vir\xc5\xa1utin\xc4\x97je dalyje su tamsiu kanteliu. Kakta m\xc4\x97lyna, vir\xc5\xa1ugalvis, vokai ir gerkl\xc4\x97 geltoni. Snapas juodas. Sparn\xc5\xb3 i\xc5\xa1linkimas raudonas, ant sparn\xc5\xb3 yra blizgantys ploteliai. Aki\xc5\xb3 rainel\xc4\x97 tamsiai ruda arba raudonai ruda.\n_START_SECTION_\nPaplitimas\n_START_PARAGRAPH_\nPaplitusi Amazonijos mi\xc5\xa1kuose (Brazilija, Bolivija, Paragvajus, Argentina).\n_START_SECTION_\nGyvenimo b\xc5\xabdas\n_START_PARAGRAPH_\nLizd\xc4\x85 krauna med\xc5\xbei\xc5\xb3 uoksuose. D\xc4\x97tyje 2-4 balti kiau\xc5\xa1iniai. Peri tik patel\xc4\x97 29-30 dien\xc5\xb3. Jaunikliai lizd\xc4\x85 palieka po dviej\xc5\xb3 m\xc4\x97nesi\xc5\xb3, bet t\xc4\x97vai jais r\xc5\xabpinasi dar du m\xc4\x97nesius._NEWLINE_\xc5\xa0i r\xc5\xab\xc5\xa1is nema\xc5\xbeai i\xc5\xa1naikinama d\xc4\x97l \xc5\xbealos vaismed\xc5\xbeiams ir vaiskr\xc5\xabmiams (nulesa vaisius), taip pat d\xc4\x97l m\xc4\x97sos._NEWLINE_Pirm\xc4\x85 kart\xc4\x85 apra\xc5\xa1yta 1800 m.\n_START_SECTION_\nLaikymas\n_START_PARAGRAPH_\nNoriai laikoma narveliuose kaip \xe2\x80\x9ekalban\xc4\x8dioji pap\xc5\xabga". Blogai pri\xc5\xbei\xc5\xabrimos ir apmokytos pap\xc5\xabgos skleid\xc5\xbeia nemalonius garsus. Labai lengvai prijaukinami jaunikliai. Sugeba atskirti savo \xc5\xa1eiminink\xc4\x85 nuo kit\xc5\xb3 \xc5\xbemoni\xc5\xb3. Gerai pri\xc5\xbei\xc5\xabrimos gali i\xc5\xa1gyventi iki 80 met\xc5\xb3.'